Járvány Spanyolországban: a minisztérium szerint két napja nincs új halott, a tartományok cáfolják ezt
Jada Pinkett Smith saját műsorában beszélték ki a dolgot.
Spanyolországban második napja nem jelentett koronavírus okozta halálesetet az egészségügyi minisztérium, miközben több tartomány is jelezte kedden, hogy ettől eltérő adatokat továbbított a tárcának – írja az MTI. A minisztérium napi tájékoztatása szerint eddig 27 127 ember veszítette életét a járvány során, az áldozatok száma 34-gyel emelkedett az elmúlt egy hétben.

Verónica Casado, Kasztília és León egészségügyi tanácsosa sajtótájékoztatóján értetlenségét fejezte ki a jelentéssel kapcsolatban, mivel ebben a tartományban hétfőn és kedden is ketten haltak bele a fertőzésbe. A madridi autonóm közösség két nap alatt 33 halálos áldozatokról adott hírt.

  A tartományoktól kapott adatokat közöljük, igaz ugyan, hogy néhol lehetnek késések, de ennek nem kellene eltérést jelentenie,

reagált Fernando Simón, a spanyol egészségügyi riasztási és vészhelyzeti koordinációs központ igazgatója napi sajtótájékoztatóján.

A szaktárca jelentésében 137 új regisztrált koronavírus-fertőzöttről számolt be. A vizsgálatokkal igazolt esetek száma 239 932.

A kormány keddi ülésén elfogadta azt az előterjesztést, amelyben hatodszorra, és ezúttal utoljára kezdeményezi a parlamentnél a koronavírus-járvány miatt bevezetett szükségállapot meghosszabbítását, ezúttal június 21-ig. A március 15. óta érvényben lévő szükségállapot felhatalmazást ad a kormánynak rendkívüli intézkedések bevezetésére a járványügyi védekezésben, ilyen például az állampolgárok szabad mozgásának korlátozása.

A parlament heti ülésén várhatóan jóváhagyja az indítványt, miután a kormány megállapodott az Állampolgárok (Ciudadanos) liberális középpárttal a javaslat támogatásáról. A kisebbségi koalíció kezdeményezését támogatja a Baszk Nacionalista Párt (PNV), elfogadását tartózkodással segíti a függetlenségpárti Katalán Köztársasági Baloldal (ERC).

Koronavírus - Még több hír a témában

Norvégia nyit fél Európa, de még nem Magyarország előtt

-    Izraelben rekordszámú új fertőzöttet diagnosztizáltak
-    Olaszország több tartományában ismét veszélyes mértéket ölt a járvány terjedése

Kiemelt kép: ADRIÀ SALIDO ZARCO/NURPHOTO/NURPHOTO VIA AFP
Nagyvilág